Finalul unui acord istoric. România renunță la gazele rusești.
Transgaz reziliază un contract istoric cu rușii de la Gazprom. Transgaz susține că nu va suferi financiar din această cauză. Încetarea acordului cu divizia de export a Gazprom ar ușura procedurile pentru încheierea acordurilor de interconectare a punctelor Isaccea, cu Ucraina și Negru Vodă/Kardam, cu Bulgaria.
România nu mai are contract cu ruşii de la Gazprom. Acordul istoric pentru transportul gazelor ruseşti a încetat.Transgaz a anunţat încetarea contractului cu Gazprom Export, încheiat pentru transportul gazelor naturale prin conducta de tranzit T3 pe teritoriul României către terţe ţări, potrivit unui raport transmis luni Bursei de Valori Bucureşti (BVB)Acest Acord este de o importanţă deosebită, întrucât pe de o parte creează premisele pentru aplicarea cadrului normativ european pentru rezervarea de capacitate de transport gaze naturale prin conductele de tranzit T2 şi T3 şi în acelaşi timp asigură protejarea optimă a intereselor financiare ale Transgaz care decurgeau din contractul istoric de transport gaze naturale prin conducta de tranzit T3, arată oficialii Transgaz.